Eestikeelne Vikipeedia

Eestikeelne Vikipeedia on veebipõhise vaba sisuga entsüklopeedia Vikipeedia (Wikipedia) eestikeelne versioon.

24. augustil 2002 loodud veebientsüklopeedias on praegu  artiklit, millega see on artiklite arvult rohkem kui 340 keeleversiooni seas . kohal. Samuti on eestikeelne Vikipeedia teiste keeleversioonide seas üsna kõrgel kohal, kui kõrvutada artiklite hulka keele kõnelejate hulgaga. See on suurim keeleversioon Baltikumis ning suuruselt kolmas keeleversioon soome-ugri keelsete Vikipeediate seas soome- ja ungarikeelse järel. 

Eestist külastatakse põhiliselt Vikipeedia ingliskeelset ja eestikeelset versiooni. 2018. aasta septembri seisuga andis esimene 41,2% ja teine 40,3% päringute arvust. Keskmiselt külastakse eestikeelset Vikipeediat 1,3 miljonist erinevast seadmest iga kuu.

Eestikeelne Vikipeedia on osa eesti keele ühendkorpusest ja sellisena oluline näiteks keelemudelite treenimisel.Margit Langemets, Kristina Koppel, Madis Jürviste. "Eesti keele pesa" Sirp, 9. veebruar 2024"Tanel Tammet: rumal tehisaru peletab eestlased võõrasse kultuuriruumi" ERR Novaator, 8. veebruar 2024

Eesti- ja võrukeelse Vikipeedia arengu toetamiseks on loodud mittetulundusühing Wikimedia Eesti.

 Ajalugu 

Eestikeelse Vikipeedia esimene artikkel oli "Viki", mis loodi 24. augustil 2002.Kaastöö augustis 2002 et.wikiscan

Kuni 2003. aasta oktoobrini lisandus artikleid väga aeglaselt – päevas loodi keskmiselt vähem kui 1,5 uut artiklit. 2004. aasta alguses tõusis keskmine 26 uue artiklini päevas. Alates 2006. aastast on kasvutempo olnud üsna ühtlane. Samal 2006. aastal ületas nende kaastööliste hulk, kes tegid vähemalt sada muudatust kuus, kahtekümmet.

pisi|Eestikeelse Vikipeedia avalehekülg 11. detsembril 2013
2007. aastasse jäi Eesti esimene vikipedistide kokkusaamine, mis peeti detsembris Tallinna Ülikooli ruumides.

1. septembril 2008 võeti kasutusele uus esilehe kujundus. Loodi rubriigid "Nädala artikkel" ja "Nädala pilt", et juhtida tähelepanu headele artiklitele ja piltidele, millest uued tulijad saaksid eeskuju võtta. Samuti lisandus rubriik "Kas teadsid, et ..." ja hakati looma teemaportaale.

6.–7. augustil 2009 toimusid Saaremaal Viki külas Mihkli Talumuuseumis esimesed Vikipeedia suvepäevad. Suvist kokkusaamist korraldati taas järgneval aastal ning sealt alates on neid peetud üksikute eranditega iga-aastaselt.Täielik loetelu on leitav lehelt Vikipeedia:Suvepäevad

pisi|vasakul|Eestikeelse Vikipeedia lühiajalugu ajajoonel
Alates 2011. aastast on tihenenud koostöö ülikoolidega ning aina enam üliõpilasi on õppetöö osana osalenud Vikipeedia artiklite koostamises. 2012. aasta keskpaigaks oli umbes üks protsent kõigist artiklitest üliõpilaste loodud. 2011. aastal peeti esimest korda Vikipeedia-teemaline ülikoolikursus. Kõige mõjukama õppeainena on nimetatud aga Tartu Ülikoolis peetud Väljendusõpetuse ainet, kus tudengid kirjutasid aastate jooksul ligi 1400 vikiartiklit.

Olulise tähiseni, 100 000 artiklini, jõuti 25. augustil 2012 – kõigest päev pärast eestikeelse Vikipeedia 10. aastapäeva. 150 000 täitus 5. oktoobril 2016 ning 200 000 täitus 12. augustil 2019."Eestikeelne vikipeedia jõudis 200 000 eestikeelse artiklini" digigeenius, 13. august 2019 Sama aasta juunis mööduti artiklite arvult ka leedukeelsest Vikipeediast. 250 000 artiklit täitus 1. jaanuaril 2025.

2014, 2015 ja 2020 toimusid Eestis soome-ugri Vikipeediate seminaridSoome-ugri Vikipeediate koostöö"Soomõugrilasõ saiva vikioppust" Uma Leht, 30. jaanuar 2020 ning 2015. aastal peeti Eestis Kesk- ja Ida-Euroopa vikipedistide kokkusaamine"Väikeses Voore külas Jõgevamaal toimus suur Wikimedia konverents" Koit, nr 105, 17. september 2015 Hiljem on eestikeelse Vikipeedia seotud kokkusaamistest toimunud veel põhjamaade vikipedistide kokkusaamine Tartus 2019. aastal.Raimu Hanson: "Tartus kohtusid Põhjamaade vikipedistid" Tartu Postimees, 7. oktoober 2019

Novembris 2016 hakati valima kuu vikipedisti. 2017. aastal valiti esimest korda Vikipeedia sõber"Vikipeedia aasta sõber 2017 on Mart Noorma" Tartu Ülikool, 21. august 2017 ning kuulutati välja eestikeelse Vikipeedia aasta fotograaf."Eestikeelse Vikipeedia aasta fotograafi tiitli sai Kristian Pikner" menu.err.ee, 27. detsember 2017"Varbla harrastusfotograafi looduspildid jõuavad jõuavad miljoniteni" Lääne Elu, 27. detsember 2017.

pisi|Eestikeelse Vikipeedia 200 000. artikli erilogo
2018. aastal pimendati päevaks eestikeelne Vikipeedia, millega protestiti Euroopa Liidu kavandatud autoriõiguste direktiivi muudatuste vastu. Protestis osalesid ka itaalia-, hispaania- ja lätikeelne Vikipeedia."Eestikeelne Vikipeedia on rivist väljas: selle koostajad protesteerivad Euroopa Liidu direktiivi vastu" Delfi, 4. juuli 2018"Eesti Vikipeedia sulges protesti märgiks enda lehekülje" Õhtuleht, 4. juuli 2018"Vikipeedia protestib direktiivikavandi vastu ligipääsu blokeerimisega" ERR, 4. juuli 2018"Vikipeedia avab taas oma infovood" Lõuna-Eesti Postimees, 5. juuli 2018

Keeleversiooni 19. sünnipäevaks 24. augustil 2021 oli üle tuhande muudatuse teinud 192 kasutajat."Eestikeelne Vikipeedia saab 19" Postimees, 24. august 2021

2023. aastal esitas Parvel Pruunsild Tartu maakohtule hagiavalduse eestikeelse Vikipeedia administraatori Ivo Kruusamägi vastu, kuna Pruunsillast kirjutatud vikiartiklis oli refereeritud 2019. aastal Eesti Ekspressis ilmunud artiklit, milles kajastatud väited sisaldavat tema sõnul ebaõigeid andmeid. See oli esimene kord, kui eestikeelse Vikipeedia vastu oli sisse antud hagi."Pruunsild: Vikipeedia peab vastutama seal avaldatud laimu eest", ERR, 16.01.2023 (vaadatud 16.01.2023) Hiljem võttis Pruunsild aga hagi tagasi.Ivo Kruusamägi. "Vaba entsüklopeedia ei tähenda reeglivaba entsüklopeediat" ERR, 4. aprill 2023

 Kaastöölised 
pisi|Vikipeedia suvepäevad Viki külas Saaremaal 2009. aastal. Fotol on seitse tollast eestikeelse Vikipeedia administraatorit ja üks Tšehhi vikipedist
pisi|Eestlased Wikimania konverentsil Poolas 2024. aastal
Esimene autor eestikeelses Vikipeedias oli prantslane kasutajanimega Kalev (nüüd Eerik). Hiljem lisandus Fransvannes Hollandist."Loodan, et Vikipeediast kasvab midagi ilusat!" Wikimedia blogi, 5. september 2017 Eestikeelse Vikipeedia 15. aastapäeva puhul 2017. aastal toodi avalikkuse ette, et Kalevi ja Fransvannese varjunimede taga olid estofiilidest keeleteadlased Antoine Chalvin ja Frans Van Nes."Eestikeelse Vikipeedia isa on prantslane" ERR eeter, 7. veebruar 2018 Varem oli neile viidatud kui kahele fennougristile."Vikipeedial varsti 19 000 artiklit" Eesti Päevaleht, 16. juuli 2006 Esimene aktiivne eestlasest autor oli kasutaja Andres, kes jõudis Vikipeediasse 2003. aasta kevadel.

2004. aastal hakkas aktiivsete kaastööliste hulk suurenema. 2006. aasta märtsiks oli nende kasutajate arv, kes tegid kuus vähemalt 100 muudatust, kasvanud 20-ni. Edasi see mõnevõrra vähenes, kuid asus taas tõusule 2007. aasta keskel. 2006. aastasse jääb ka suurem uute aktiivsete kaastööliste lisandumise laine. Nende hulgas alustasid seitse kasutajat, kes said hiljem administraatoriks. Näiteks valiti sama palju uusi administraatoreid kokku vahemikus 2012–2016 ja pärast 2010. aastat liitunud kasutajatest oli eestikeelse Vikipeedia 20. sünnipäevaks 2022. aastal administraatoriteks valitud samuti alles seitse kasutajat.Kasutajate loend: administraatorid eestikeelne Vikipeedia (viimati vaadatud 29. augustil 2022)

Eestikeelses Vikipeedias on 2025. aasta alguse seisuga 33 administraatorit, kellest 2 on ühtlasi bürokraadid.

Mõningaid eestikeelse Vikipeedia kaastöölisi on ka tunnustatud. 2008. aasta lõpus nimetatud 15 aasta vabatahtliku seas oli eestikeelse Vikipeedia administraator Andres Luure. Vikipeedia arendamise eest sai Andres 2013. aastal ka Valgetähe V klassi teenetemärgi. Aasta vabatahtliku auhinna on hiljem saanud veel Wikimedia Eesti kauaaegne juhatuse esimees Eva Lepik (2019)Selgusid aasta vabatahtlikud ja kodanikuühiskonna aasta tegijad vabatahtlikud.ee, 6. detsember 2019 ja Vikipeedia pikaajaline kaastööline Sven-Erik Soosaar (2021).AASTA VABATAHTLIKUD 2021 vabatahtlikud.ee

Vikipeedias läbiviidav Eesti teadusfoto võistlus pälvis 2016. aastal Eesti teaduse populariseerimise konkursil teise preemia kategoorias "Teaduse ja tehnoloogia populariseerimine audio-visuaalse ja elektroonilise meedia abil".Varasemad tulemused Eesti Teadusagentuur Samuti tunnustati teadusfoto võistluse korraldajat ja vikipedisti Ivo Kruusamäge 2019. aastal teise preemiaga kategoorias "Populariseeriv teadlane, ajakirjanik, õpetaja jne".Eesti teaduse populariseerimise elutööpreemia pälvis Ain Kallis Eesti Teadusagentuur, 20. november 2019

Vikipeedia keeletoimetamistalgud ning keeletoimetamisele keskendunud kasutaja Kuriuss pälvisid võistluse "Aasta keeletegu 2021" peaauhinna.Aasta keeleteod on masintõlketehnoloogia, Vikipeedia keeletoimetamine ning ALPA digiõppemängud Haridus- ja Teadusministeerium, 16. märts 2022 Varem oli 2019. aasta keeleteokonkursil žürii esile tõstnud ka ettevõtmist, kus Kadrioru Saksa Gümnaasiumi õpilased kirjutasid Vikipeediasse artikleid."Aasta keeleteod on TTÜ kõnetuvastus ja TÜ masintõlge, rahvaauhinna võitis Õigekirjagurmaan" Haridus- ja Teadusministeerium, 11. märts 2020

 Propageerimine 
pisi|Alates 2011. aastast on Vikipeedias toimunud Eesti teadusfoto võistlus. Parimate teadusfotode näitus Tallinna teletornis 2018. aastal
4. aprillist 4. maini 2009 korraldati esimene artiklikirjutamise võistlus, millega sooviti juurde saada Norra-teemalisi artikleid ja leida uusi kaastöölisi."Eestikeelne Vikipeedia 20: huvitavaid fakte" Wikimedia Eesti, 21. september 2022 Sama aasta lõpul anti välja tunnustusauhindu nüüdismuusika-alaste artiklite koostamise eest."PEALELEND: Andrus Kallastu (Vikipeedia autorite kollektiivi nimel)" Sirp, 19. märts 2010

pisi|vasakul|Eesti Looduse fotovõistluse Vikipeedia eriauhinna võitjad 2024. aastal
Esimene fotode saamisele suunatud ettevõtmine oli 3. juunist kuni 3. oktoobrini 2010 kestnud fotokogumisaktsioon Head Eesti Looduse Pildid (HELP), mida jätkati ka järgmistel aastatel. Sellele lisandusid 2011. aastal "Kultuurimälestised Vikipeediasse" ehk Wiki Loves Monuments (WLM) ja taaselustatud Eesti teadusfoto konkurss. WLM-i on korraldatud aastatel 2011–2015, kus see oli üks Eesti suurimaid fotokonkursse, ja taas 2024. Teadusfoto võistlusest kasvas aga välja Wiki Science Competition. 2014–2016 võeti osa ka rahvusvahelisest pildikogumisest Wiki Loves Earth. Koostööd on tehtud ka Eesti Looduse fotovõistlusega.
pisi|Keeletoimetamistalgute parimad 2020. aastal

Suuremate ja pikaajalisemate artiklivõistluste ja -talgute seas on tõlketalgud"Tõlketalgud peaksid Vikipeedia paremaks tegema" Õhtuleht, 27. veebruar 2013"Vikipeedias algavad tõlketalgud" Lõuna-Eesti Postimees, 21. veebruar 2016 (2011–2017), Kesk- ja Ida-Euroopa kevad"Vikipeedia ootab artikleid Kesk- ja Ida-Euroopa riikide teemal" Õhtuleht, 26. märts 2015 (2015–2024), digihariduse konkurss"Algas digihariduse konkurss parimate majandusalaste Vikipeedia artiklite leidmiseks" Õpetajate Leht, 2. veebruar 2017 (2017–2019), teadus Vikipeediasse"Selgusid Vikipeedia teadusfoto ja teadusartikli võistluse võitjad" ERR Novaator, 29. jaanuar 2024 (2020–2024) ja keeletoimetamistalgud (2017–2025).

Läbi on viidud ka mitmeid võistkondlikke välkvõistlusi"Üliõpilased täiendasid Vikipeedias Eesti arhitektuuri ajalugu" Tartu Postimees, 22. veebruar 2023"Haljala kooli õpilased kirjutasid auhinda väärt vikiartikli" Lääne-Virumaa uudised, 16. november 2022"Vikiartikli välkvõistlus ootab osalejaid" Õpetajate Leht, 2. detsember 2021 ning toimunud on väiksemaid artiklivõistlusi nagu näiteks informaatika-alaste artiklite kirjutamise võistlus (2010),"Vikipeedia informaatika-alaste artiklite kirjutamise võistlus jõudis poole peale" arvutimaailm, 2010"Vikipeedia uute kaastööliste jahil" Sirp, 18. juuni 2010 Läänemere-teemaline artiklivõistlus (2024)"Vikipeedia võistlus ootab artikleid Läänemere teemal" Rohegeenius, 9. veebruar 2024 ja Vikipeedia terminivõistlus"Vikipeedia ootab teadusfotosid ja teadusartikleid" ERR Novaator, 7. november 2023"Terminivõistlus aitas tuua Vikipeediasse 217 uut artiklit" Postimees teadus, 6. veebruar 2024 (2023, 2024).

pisi|vasakul|Vikipalli veeretamine Tartus 2024. aastal
Alles 2010. aasta alguses ilmus ajakirjas Horisont esimene pikem ajakirjanduslik artikkel, mis oli kirjutatud eestikeelsest Vikipeediast. Samast aastast hakkas sagenema eestikeelse Vikipeedia mainimine meedias.

pisi|2017. aastal pälvis Mart Noorma Vikipeedia sõbra auhinna eelkõige projekti Miljon+ käivitamise ja ulatusliku propageerimise eest
2010. aasta suvel loodi Wikimedia Foundationi kohalik haruorganisatsioon (inglise keeles chapter), mittetulundusühing Wikimedia Eesti, mille ülesanne on toetada Wikimedia eesti- ja võrukeelsete projektide arengut ning suurendada inimeste teadlikkust nendest.Aime Jõgi: "TARK TARTU ⟩ Kas vikipedistid päästavad eesti keele? See on võimalik" Tartu Postimees, 10. september 2021

2017 kuulutati välja projekt miljon+, mida vedasid Tartu Ülikool ja MTÜ Wikimedia Eesti ning mille eesmärgiks oli kiirendada veebientsüklopeedia jõudmist miljoni artikliga Vikipeedia keeleversioonide sekka."Ambitsioonikas plaan: viime eestikeelse Vikipeedia miljoni artiklini" Õhtuleht, 16. märts 2017Otti Eylandt. "Eestikeelne Vikipeedia vajab suure eesmärgini jõudmiseks abiväge" Eesti Päevaleht, 15. märts 2017 2020. aastani toimunud kampaania kasvatas kaastööliste hulka umbes 1/3 võrra."Eesti kultuuri kogumise väljakutsetest 21. sajandi algul". Eesti Üliõpilaste Seltsi XXI album. Eesti Üliõpilaste Seltsi Sihtasutus, 2025. ISBN 9772674503002. Lk 188

 Statistika 
pisi|Vikipeedia raamaturiiul 2025. aasta novembris näitusel "Eestikeelsete entsüklopeediate 125 aastat", mis näitlikustab eestikeelse Vikipeedia mahtu võrreldes Eesti entsüklopeediaga

Eestikeelse Vikipeedia külastatuim artikkel on "Eesti""Ivo Kruusamägi: mida otsiti 2024. aastal Vikipeediast?" ERR Novaator, 10. jaanuar 2025 ja külastatuim lehekülg on esileht.

2008. aasta märtsi seisuga oli eestikeelne Vikipeedia artiklite arvult 33. keeleversioon ning samal ajal oli leedukeelne versioon 27. kohal ja lätikeelne 66. kohal."Eesti Vikipeedia artiklite arv ületas 50 000 piiri" Postimees majandus, 4. juuni 2008 2021. aasta seisuga oli eestikeelne Vikipeedia artiklite arvult 45. keeleversioon. Hetkel on eestikeelne versioon selles arvestuses . kohal.

2020. aastal vaadati eestikeelset Vikipeediat 95 miljonit korda. 2024. aastal oli leheküljevaatamisi ligi sada miljonit.

pisi|300px|left|Artiklite ligikaudne jaotumine eestikeelses Vikipeedias august 2023 seisuga
Kui näiteks ingliskeelses Vikipeedias on konkurentsitult suurim valdkond kunsti- ja kultuuriteemalised artiklid, mille hulka kuulub ligikaudu 30% artiklitest, siis eestikeelses Vikipeedias on enim kirjutatud geograafiast (sh paikadest) ja inimestest ning need kaks valdkonda võtavad enda alla umbes poole kõigist artiklitest (vaata kõrvalolevat joonist).

2010. aasta lõpus oli eestikeelses Vikipeedias natuke vähem kui 81 000 artiklit ja neist 52,2 protsenti oli loodud kõigest kolmekümne kasutaja poolt. 6. aprillil 2013 oli artikleid 108 900 ja 30 kõige aktiivsemat kasutajat olid algatanud 49,9 protsenti kõigist artiklitest.

3 miljoni redaktsioonini jõuti 11. veebruaril 2012 ja 4 miljonit muudatust täitus 2014. aasta märtsi lõpuks. Keeleversiooni 20. sünnipäeval 2022. aastal ligines muudatuste arv 6,2 miljonile. Veerand miljonit artiklit täitus 1. jaanuaril 2025. Samal ajal oli kõiki lehekülgi üle 587 900 ning redigeerimisi 6,78 miljonit.

Märtsis 2020 sisaldas eestikeelne Vikipeedia 568 300 viidet, millest 1,32 protsendil oli DOI tunnus ja 2,93% viidetest sisaldas ISBN numbrit. Artiklitest vähemalt ühe viitega oli 43,9%. Sel ajal oli vähemalt 10 viitega artikleid 5,67% ja vähemalt 100 viitega artikleid 0,19%.

 Vaata ka 
 Võrukeelne Vikipeedia
 Wikimedia Eesti
 Vikipeedia sõber

 Viited 

 Välislingid 

 et.m.wikipedia.org Eestikeelse Vikipeedia mobiilseadmetele kohandatud versioon
 Eestikeelse Vikipeedia vana statistikaleht
 Eestikeelse Vikipeedia uus statistikaleht
 Toomas Schvak: "Vikipeedia – vabatahtlikkusel põhineva koostöömudeli eelistest ja puudustest vaba entsüklopeedia näitel" ettekanne e-Õppe Arenduskeskuse sügisseminaril Luua Metsanduskoolis, 27. november 2008
 Maris Sander. "Mis on parem: tavaline entsüklopeedia või vikipeedia?" Eesti Ekspress, 13. jaanuar 2011
 Toomas Schvak. "Eestikeelse entsüklopeedia tõus ja langus" DELFI, 11. august 2011
 Vikipeediast saates "Teeme ise" Tallinna Televisioon, 15. jaanuar 2013
 "Loodan, et Vikipeediast kasvab midagi ilusat!" Wikimedia blogi, 5. september 2017
 Ivo Kruusamägi: "Vaba entsüklopeedia ei tähenda reeglivaba entsüklopeediat" ERR, 4. aprill 2023
 Pille Priks. "Eestikeelne Vikipeedia 21 | Kurioossemad artiklid: võistluse surnult võitnud ratsanik, Erfurdi käimlakatastroof ja vorstisöömise protest" Eesti Ekspress, 30. august 2023

Kategooria:Eesti entsüklopeediad
Kategooria:Vikipeedia keeleversioonid
Kategooria:Soome-ugri Vikipeediad
Kategooria:Eesti keel